<classify> ERLIN, UJERUMANI KANSELA wa Ujerumani, Angela Merkel amerejea ofisini kwake juzi kwa mara ya kwanza katika kipindi cha wiki mbili ziliopita. Kansela huyo wa chama cha kihafidhina cha CDU alijiweka karantini baada ya daktari aliempa chanjo kuthibitishwa kuwa na virusi vya Corona siku mbili baadaye. Kiongonzi huyo alijitenga nyumbani kwake mjini Berlin baada ya kugundua mnamo Machi 22 kuwa daktari huyo alikuwa na virusi vya Corona Hata hivyo kwa mujibu wa msemaji wa ofisi ya kansela Steffen Seibert, vipimo vilibaini kuwa Merkel hajaambukizwa virusi hivyo hatari. Tunashukuru kuwa vipimo kadha vimeonyesha kuwa kansela bado hajaambukizwa na virusi vya Corona, Seibert alisema huku akiongeza kuwa, sasa ataendelea kufanyia kazi nyumbani kwake. Wakati akijitenga nyumbani kwake, Merkel amekuwa akifanya mikutano ya serikali kupitia kwenye njia ya video Kulingana na utafiti uliofanyika hivi karibuni na shirika la utangazaji la umma nchini humo ARD umaarufu wa Merkel umepanda kutoka kwa raia wa Ujerumani, katika kipindi hiki cha janga la virusi vya corona, wengi wao wakiridhishwa na hatua zilizochukuliwa. Kwa mujiibu wa utafiti huo, asilimia 88 ya raia nchini humo wanaridhishwa na hatua za chama chake Merkel CDU za kudhibiti kusambaa kwa virusi vya hivyo hatari. Serikali ya shirikisho ya Ujerumani imetoa mikakati kadhaa ikiwemo kuwataka watu kutokaribiana mno na kuzuia mikusanyiko ya watu wengi kama mojawapo ya kuzuia kupanda kwa mambukizi ya corona. Kulingana na takwimu za hivi karibuni za chuo kikuu cha Johns Hopkins watu wapatao 1,107 wamefariki kutokana na virusi vya Corona na wengine 84,794 kuambukizwa nchini Ujerumani.  <topic>: KIMATAIFA 